REGULAMENTUL OFICIAL AL CONCURSULUI
„Nike Back to School” 
DESFĂȘURAT ÎN PERIOADA
27 august – 10 septembrie 2026
Art. 1.	ORGANIZATORUL SI REGULAMENTUL OFICIAL AL CAMPANIEI PROMOTIONALE
1.1 Prezentul concurs intitulat „Nike Back to School” („Campania”) este organizat de societatea comercială ERMES HOLDING SRL, cu sediul în Bucuresti, Str. Barbu Vacarescu, nr. 201, etaj 8, sectorul 2 , înregistrată la Registrul Comerțului cu nr. J2005013786400, Cod Unic de Înregistrare RO17852937, denumită în cele ce urmează „Organizatorul”.
1.2 Participanții la concurs sunt obligați sa respecte termenii si condițiile prezentului Regulament oficial al campaniei (denumit in continuare „Regulament oficial”).
1.3 Organizatorul își rezervă dreptul de a completa si/sau modifica Regulamentul oficial. Completarea si/sau modificarea urmând a fi aduse la cunoștința publicului in modalitățile prevăzute la art. 1 alin. 4.
1.4 Pentru aducerea la cunoștința publicului, Regulamentul este disponibil, în orice moment și în mod gratuit, oricărei persoane interesate, prin accesarea paginii de web a centrului comercial MALL MOLDOVA, https://mallmoldova.ro/. Organizatorul va prevede in postarea de concurs un link ce prin accesare va conduce către pagina din site de la care poate descărca regulamentul.
Art. 2 DURATA CONCURSULUI  ȘI LOCUL DE DESFĂȘURARE 
2.1 Concursul este organizat și se desfășoara pe pagina oficială de Instagram a centrului comercial MALL MOLDOVA – https://www.instagram.com/mallmoldova.ro/, astfel:
· 27.08.2026, ora 12:00 AM, până la data de 10.09.2026, ora 12:00 PM („Durata Concursurilor”).

Art. 3 CONDITII DE  PARTICIPARE
3.1. La Campanie poate participa orice persoană fizică cetățean român care îndeplinește cumulativ următoarele condiții („Participant”):
1)	care a împlinit vârsta de 16 ani la data Campaniei;
2)        îndeplinește cumulativ condițiile de participare descrise în continuare în prezentul Regulament oficial (în continuare „Participant”).
3)	are un cont de Instagram valid, creat folosind datele reale de identificare;
4) 	se înscrie la concurs indeplinind urmatoarele conditii:
	- dă follow contului de Instagram al MALL MOLDOVA https://www.instagram.com/mallmoldova.ro/ și @sporttimero; 
	- dă tag într-un comentariu altor trei persoane cu cont valid de Instagram la postarea de Giveaway afisata conform prezentului Regulament.
3.2. Un participant este înscris o singură dată, indiferent de numărul de comentarii valid. O persoana poate participa doar in nume propriu, nu in numele altei persoane.
3.3. Nu pot participa la Concurs următoarele categorii de persoane: angajații unităților comerciale din MALL MOLDOVA participante la concurs, angajații organizatorului precum și angajații asociaților/ administratorilor acestuia, angajații colaboratorilor (cu care există relații contractuale) Organizatorului în materie de marketing-promovare, curățenie, mentenanță, securitate, precum și rudele până la gradul doi inclusiv sau afinii (soț/ soție) tuturor celor menționati anterior, angajații oricăror companii implicate în realizarea oricăror activități legate de organizarea și desfășurarea Concursurilor. 
3.4.  Numai participantii care respecta toate conditiile specificate in Art. 3.1. vor fi considerati eligibili.
Art. 4 PREMIILE CONCURSULUI
[bookmark: _Hlk195279874]4.1 Premiile acordate in cadrul prezentei Campanii sunt următoarele: 
· oferirea a 3 premii, fiecare constând într-un pachet format din rucsac + pantofi Nike (mărimile 35,5 – 40), astfel încât vor fi 3 câștigători (530 lei fiecare). 
Reguli de valorificare a premiilor
Premiile pot fi revendicate in 12.09.2026  - 19.09.2026. 
Premiile sunt valabile doar in magazinul din Mall Moldova mentionat in postarea de concurs la care participantul a fost desemnat câștigător pe pagina de Instagram Mall Moldova.
Suma produselor achiziționate trebuie să fie mai mare sau cel puțin egală cu valoarea premiului. Dacă valoarea va fi mai mare, câștigătorul suportă diferența. 
La valorificarea premiilor nu se acorda rest.
Premiile nu pot fi preschimbate in bani. 
Articolele achiziționate prin valorificarea premiilor nu pot fi returnate sau schimbate, în magazinele din Mall Moldova sau în orice alt magazin. 
4.2 Premiile sunt acordate de compania Sport Time Trade SRL ( partener al Organizatorului). 
4.3 Valoarea totala a premiilor oferite in cadrul campaniei: este de 1590 lei.
4.4 Un participant are dreptul la un singur premiu pe întreaga perioada de desfășurare a concursurilor.
4.5 Premiile se acordă conform condițiilor descrise în Art. 4.
4.6 Nu se poate acorda contravaloarea în bani a premiului câștigat în cadrul prezentului Concurs, respectiv nu se poate schimba premiul oferit în cadrul prezentului Concurs. 
4.7 Premiul va fi revendicat personal si exclusiv din magazinul din MALL MOLDOVA mentionat in postarea de concurs la care participantul a fost desemnat castigator, în baza actului de identitate, în urma semnării unui proces verbal. Premiul nu poate fi expediat prin servicii de curierat, poștă sau prin alte modalități.
4.8 Orice obligație de natură fiscală în legătură cu premiul câștigat este în sarcina exclusivă a câștigătorului, cu excepția impozitului ce trebuie reținut la sursă conform prevederilor legale în vigoare - Titlul III din Legea 571/2003 privind Codul Fiscal, cu modificările și completările ulterioare – în cazul în care acesta este datorat.
4.9 Prin simpla participare la Concurs, participanții declară că sunt de acord cu mecanismul de impozitare aplicat de Organizator.
4.10 Sunt descalificate persoanele care se inscriu in Campanie asumandu-si o identitate falsa. 
4.11 Comentariile postate in sectiunea comentarii vor fi si descalificate din concurs fara un anunt prealabil, daca: 
• contin mesaje/imagini vulgare, defaimatoare sau violente;
• sunt obscene;
• fac referire la persoane cu handicap, politica sau religie; 
• contin cuvinte jignitoare, vulgare, defaimatoare, rasiste sau care ameninta in orice fel demnitatea sau integritatea morala;
• daca au fost transmise in alt mod/perioada in afara celor descrise in Regulament pentru inscrierea in Campanie. 
4.12 Organizatorul isi rezerva dreptul de a elimina din Campanie sau de a anula decizia prin care un participant este desemnat Castigator in cazul in care acesta a folosit in comentarii un limbaj neadecvat, contrar bunelor moravuri, s-a inscris utilizand date false, a incercat sa influenteze Campania prin modalitati frauduloase sau nu a respectat prevederile Regulamentului.
Art. 5 MODUL DE DESFĂȘURARE ȘI MECANICA CONCURSURILOR
5.1 Organizatorul va realiza o postare de concurs pe pagina de Instagram MALL MOLDOVA: https://www.instagram.com/mallmoldova.ro/ în data de 27.08.2026.
5.2 Participatul va eticheta la postările Organizatorului alți trei prieteni care ar fi interesați de concursuri.
Comentariile pot fi realizate astfel:
· Din data de 27.08.2026, ora 12:00 AM, până pe data de 10.09.2026, 

· Comentariile realizate în afara termenului prevăzut anterior nu vor fi luate în considerare.
5.3 Nu se vor lua in considerare postările care nu au legătura cu subiectul concursului sau care conțin limbaj obscen. Organizatorul își rezervă dreptul de a șterge fără avertisment comentariile care nu au legatură cu tema concursului, sunt injurioase, defăimătoare la adresa altor persoane, folosesc cuvinte urâte sau instigă la ură ori violență. 
5.4 Un participant are dreptul la o singură participare/concurs. Se va lua în considerare un singur răspuns indiferent de numărul comentariilor postate.
5.5 Tragerea la sorți a premiilor va avea loc astfel:
· Pe data de 11.09.2026, în intervalul orar 12:00 – 14:00.
Tragerea la sorți a premiilor se face prin intermediul platformei www.app-sorteos.com.   
La tragerea la sorți a premiilor vor participa participanti  valizi inscrisi în Campanie, din care se vor extrage cate 3 (trei) câștigători și cate 3 (trei) rezerve. Premiile vor fi acordate câștigătorilor cu condiția ca acestia să nu fie invalidati ca urmare a nerespectării condițiilor prezentului Regulament.
5.6 Lista cuprinzând numele câștigătorilor va fi comunicata de către Organizator, in termen de 48 de ore de la validarea câștigătorilor, printr-un comentariu la fiecare postare de concurs. 
5.7. Câștigătorii premiilor vor fi etichetați in comentariul realizat de catre Organizator ce cuprinde lista castigatorilor. In cel mai scurt timp, castigatorii vor fi contactati de către un reprezentant al Organizatorului, printr-un mesaj trimis in privat castigatorilor/castigatorii.
Organizatorul nu poate fi tinut raspunzator in situatia in care castigatorul nu observa in timp util etichetarea sau are profilul restrictionat astfel incat nu poate fi contactat printr-un mesaj privat.
5.8 Pentru validarea câștigătorilor, participanții extrași prin tragere la sorti trebuie să îndeplinească următoarele condiții:
•	Sa poată fi contactați/ sa contacteze Organizatorul în termen de 3 zile lucrătoare de la data desemnării ca câștigător;
•	În momentul contactării să declare numele, prenumele complet.
5.9 Organizatorul poate decide invalidarea câștigătorilor în cazul în care:
a. câștigătorul nu poate fi contactat/ nu a contactat Organizatorul în 3 zile lucrătoare de la data extragerii sau are profilul blocat astfel incat Organizatorul nu il poate contacta;
b. câștigătorul refuză cu rea-credință și nemotivat prezentarea datelor de identificare la momentul la care este contactat;
b. câștigătorul refuză cu rea-credință și nemotivat prezentarea actului de identitate sau postării realizate la înscrierea in concurs de pe device-ul personal;
c. datele din actul de identitate nu corespund cu cele oferite de participant Organizatorului nu corespund cu datele contului de Instagram;
d. câștigătorul nu respectă termenul de prezentare in vederea ridicării premiului menționat în cadrul art. 5.12; 
e. câștigătorul nu îndeplinește oricare dintre condițiile pentru participarea la Campanie, prevăzute în cadrul acestui Regulament;
f.    câștigător a mai fost extras si a câștigat deja un premiu in cadrul Campaniei;
g. câștigătorul își manifesta expres refuzul de a ridica premiul, verbal, prin cerere scrisa sau prin intermediul e-mail-ului înaintat Organizatorului; 
h. câștigătorul are contul inactiv.
Invalidarea câștigătorului ca urmare a nerespectării termenilor si condițiilor prezentului Regulament duce la pierderea dreptului participantului câștigător de a revendica premiul. 
5.10 În situația invalidării unui câștigător, reprezentantul Organizatorului poate decide sa extragă o rezerva. Premiul se va acorda rezervei extrase care va fi validata preliminar conform condițiilor prezentului Regulament aplicabile câștigătorului.
5.11 Premiile acordate în cadrul extragerii dar neatribuite datorită nerespectării condițiilor prezentului regulament de către potențialii câștigători sau de către rezervele acestora vor rămâne la dispoziția Organizatorului, acesta putând decide discreționar folosința si destinația acestora.
5.12 Toate premiile acordate in cadrul acestei Campanii trebuie sa fie revendicate in conformitate cu prevederile prezentului Regulament pana in data de 19.09.2026, în caz contrar premii nerevendicate nu mai sunt datorate de către Organizator. Nerevendicarea premiului pana la termenul menționat anterior atrage pierderea dreptului participantului câștigător de a-l revendica ulterior acestei date.
5.13 Predarea premiului de către Organizator fiecărui participant câștigător al unui Premiu prin tragere la sorti se va realiza in baza unui proces verbal semnat de Organizator si de participantul desemnat câștigător. Din momentul predării premiului, Organizatorul este eliberat de orice alta obligație fata de câștigător.
6. INFORMARE PRIVIND PRELUCRAREA DATELOR CU CARACTER PERSONAL 
6.1. Informatiile privind prelucrarea datelor cu caracter personal sunt prevazute în Anexa nr. 1 la prezentul Regulament oficial. 
6.2 Solicitarile/reclamatiile privitoare la prelucrarea datelor cu caracter personal in legatura cu Concursurile se pot depune conform indicatiilor din Anexa nr. 1.
7. ÎNCETAREA / SUSPENDAREA CONCURSURILOR
7.1.	Concursurile  pot înceta înainte de împlinirea perioadei precizate mai sus în cazul producerii unui eveniment ce constituie forţă majoră, inclusiv în cazul imposibilității Organizatorului de a continua prezentul Concurs.
7.2.	Concursurile  pot fi suspendate în baza deciziei Organizatorului, decizia de suspendare fiind anunțată în prealabil.
8. DISPOZIȚII FINALE
8.1. Orice contestație va fi transmisă la urmatoarea adresă de email officemallmoldova@masrei.com. Cererea scrisă, expresă și motivată în vederea sesizării Organizatorului cu privire la nerespectarea regulamentului trebuie depusă în termen de 24 de ore de la data constatării unor nereguli, orice sesizare în acest sens depusă după trecerea termenului de mai sus fiind considerată nulă de drept și neavenită. Contestațiile vor fi soluționate în termen de 48 de ore. Raspunsul la sesizare va fi comunicat de catre Organizator, participantului, prin poșta sau email, la adresa indicată în sesizarea depusă.
8.2. Participanții la prezenta Campaniei acceptă să se conformeze întocmai acestui Regulament. Validarea si acordarea premiilor se va face conform prezentului Regulament.
8.2 Eventualele litigii apărute intre Organizator, pe de o parte, si oricare dintre Participanți, pe de alta parte, se vor rezolva pe cale amiabila sau, in cazul in care aceasta cale nu va fi posibila, litigiile vor fi soluționate de către instanța competenta de la sediul Organizatorului. Legea aplicabila este legea romana.
8.3 Regulamentul oficial a fost redactat in 1 exemplar original.


Organizator 
ERMES HOLDING SRL
Prin Administrator 











Anexa 1
NOTĂ DE INFORMARE PENTRU PRELUCRAREA DATELOR
CU CARACTER PERSONAL
Noi suntem ERMES HOLDING S.R.L., cu sediul in Bucureşti Sectorul 2, Strada Barbu Vacarescu, Nr. 201, Etaj 8, înregistrata la Registrul Comerţului Bucuresti cu nr. J40/13786/2005, cod unic de înregistrare RO17852937, in calitate de Operator de date cu caracter personal (denumită în continuare „Organizatorul”, „noi”).
[bookmark: _Hlk46311726]Această notă de informare prezintă modul în care vă prelucrăm datele personale când participaţi la Campaniile promoționale organizate de noi în perioada 27.08.2026 - 10.09.2026 - Giveaway „Nike Back to School” 
și descrie drepturile pe care le aveți.
	Ce date colectam de la dvs.

	În cadrul Campaniei, colectăm și prelucrăm următoarele tipuri de date cu caracter personal:
a) Pentru Participanții la Campanie vor fi prelucrate:
· nume, prenume
b)      Pentru Castigatorii Campaniei vor fi prelucrate:
         -         nume, prenume, semnătură

	De ce colectam/prelucram datele dvs. cu caracter personal

	 Prelucram datele cu caracter personal pentru organizarea și desfășurarea prezentei Campanii, pentru desemnarea și validarea Câștigătorilor, pentru atribuirea premiilor și îndeplinirea obligațiilor fiscale și financiar-contabile ale Organizatorului, precum și pentru publicarea listelor de câștigători, atunci când avem obligația legală de a o face.
De asemenea, în cazul în care vă exprimați consimțământul pentru marketing, vom folosi adresa dvs. de email sau nr. de telefon, pentru transmiterea de comunicări comerciale cu privire la produsele și serviciile noastre.

	În baza căror temeiuri juridice prelucrăm datele dumneavoastră

	Datele dvs. vor fi prelucrate astfel:
· Datele furnizate de Participanți și Câștigători în vederea înscrierii la Campanie și pentru livrarea premiilor sunt prelucrate în temeiul executării unui contract (acceptarea termenilor și condițiilor Regulamentului Campaniei echivalează cu semnarea unui contract);
· Publicarea listei câștigătorilor este efectuată în temeiul obligației legale a Organizatorului de a publica astfel de liste, potrivit legislației privind organizarea de promoții și concursuri/loterii publicitare;
· Datele rezultate din efectuarea de verificări privind validarea înscrierii participanților sunt prelucrate în temeiul interesului legitim al Operatorului pentru a organiza si desfășura Campania;
· Păstrarea datelor ulterior încheierii Campaniei și înmânării premiilor reprezintă o prelucrare în temeiul interesului legitim al Operatorului, pentru a putea dovedi desfășurarea Campaniei și acordarea premiilor, precum si in temeiul obligațiilor legale aferente legislației financiar- contabile ce impune păstrarea documentelor contabile pentru o anumită perioadă;
· În cazul în care v-ați exprimat acordul pentru transmiterea de comunicări comerciale (marketing), temeiul acestei prelucrări va fi consimțământul dvs.   

	Cât timp vom păstra datele

	Datele personale ale Participanților declarați necâștigători vor fi stocate timp de 60 de zile de la încheierea Campaniei. Datele cu caracter personal ale câștigătorilor vor fi păstrate conform prevederilor legale aplicabile in materie financiar-contabila, respectiv 10 (zece) ani de la data încheierii exercițiului financiar în care a avut loc Campania.
În cazul în care avem obligația de a publica liste ale câștigătorilor, acestea vor fi menținute timp de 30 de zile de la publicare.
Convorbirile telefonice care conțin date personale ale participanților la Campanie vor fi stocate atât cat este necesar pentru îndeplinirea scopurilor pentru care au fost colectate, cu respectarea procedurilor interne privind retenția datelor, dar nu mai mult de 3 ani de la data colectării acestora.
Datele aferente activității de marketing (adresă de email și/sau nr. de telefon) vor fi păstrate până la retragerea consimțământului dvs. sau timp de 2 ani de la ultima comunicare cu dvs. 
La expirarea perioadei de stocare a datelor cu caracter personal, Operatorul va șterge/ distruge aceste date de pe mijloacele de prelucrare si stocare, impunând Împuterniciților obligații similare.

	Cui dezvăluim datele dvs. Personale

	Dezvăluirea datelor în grupul nostru de societăți
Datele dvs. personale pot fi distribuite către orice altă societate care este membră a grupului nostru, în cazul în care considerăm că acest lucru este în interesul nostru legitim pentru scopuri administrative interne sau pentru auditarea și monitorizarea proceselor noastre interne.
Accesul la datele dvs. personale este limitat numai la acei angajați cărora le sunt necesare acele informații pentru scopuri profesionale, și alte persoane numite de aceștia pentru îndeplinirea unor sarcini, în special angajați de la departamentele de IT și securitate.
De asemenea, în cazul in care sunteti câștigătorul Concursului, urmează să publicăm datele dvs. cu caracter personal (nume, prenume) pe pagina de Facebook a Organizatorului, sau le vom putea folosi în scopuri publicitare în materiale tipărite, audio sau video în legătura cu Concursurile Organizatorului.
Dezvăluirea datelor către terți
Vom dezvălui partea necesară din datele personale numai în măsura în care sunt necesare și numai următoarelor categorii de terți: 
· dacă este cazul, societății care ne furnizează servicii de organizare şi promovare de evenimente (promoteri care colectează datele în numele Organizatorului, colaboratori).
· societăți care furnizează produse si servicii Operatorului sau împuterniciților acestuia, cum ar fi furnizori de sisteme IT si furnizorii de servicii de asistenta aferenți.
· curieri implicați în livrarea premiilor.
· alte entități cum ar fi autorități de reglementare, contabili, auditori, avocați sau alți experți externi, in cazul in care activitatea lor necesită aceste informații.
De asemenea, vom mai dezvălui datele dvs. personale unor terți în următoarele situații:
· în cazul în care ne solicitați sau ne dați acordul în acest sens;
· persoanelor care pot demonstra că dețin autoritatea legală de a acționa în numele dvs.;
· în cazul în care este interesul nostru legitim să facem acest lucru pentru a administra, extinde sau dezvolta activitatea comercială (ex: în cazul în care societatea noastră, sau o parte substanțială din bunurile sale, este achiziționată de un terț, situație în care datele personale pe care societatea noastră le deține vor constitui unele dintre activele transferate);
· în cazul în care avem obligația de a dezvălui datele dvs. personale pentru a respecta o obligație legală, orice solicitare legală din partea autorităților, și după cum poate deveni necesar pentru a îndeplini anumite cerințe de securitate națională sau de aplicare a legii sau a de preveni anumite activități ilegale; 
· pentru a răspunde oricăror pretenții, pentru a ne proteja drepturile noastre sau ale unui terț, pentru a proteja siguranța oricărei persoane sau pentru a preveni orice activitate ilegală; sau 
· pentru a proteja drepturile, proprietățile sau siguranța noastră, a angajaților noștri, a clienților săi, a furnizorilor sau a altor persoane.

	Restricții legate de utilizarea datelor personale de către destinatari
Terții cărora le punem la dispoziție informațiile dvs. personale în scopurile menționate mai sus sunt limitați (prin lege sau prin contract) cu privire la modul în care pot folosi datele dvs. personale pentru scopurile specifice pe care le-am identificat noi. Întotdeauna ne vom asigura că oricăror terți cărora le divulgăm voluntar informațiile dvs. personale sunt supuși obligațiilor de confidențialitate și securitate în acord cu prezenta notă de informare și legislația aplicabilă (pentru evitarea dubiilor, acest lucru nu se poate aplica acolo unde divulgarea nu este decizia noastră).
Cu excepția celor detaliate mai sus, noi nu vom divulga vreunui terț şi cu atât mai puțin comercializa vreo parte din datele dvs. personale fără a vă anunța, sau, dacă este cazul, fără a obține în prealabil consimțământul dvs.

	Ce drepturi aveți

	Dreptul de a vă retrage consimțământul: în cazul prelucrărilor de date efectuate în baza consimțământului dumneavoastră, vă puteți retrage consimțământul în orice moment fără ca acest lucru să afecteze prelucrarea anterioară sau relația dumneavoastră cu noi, cu respectarea principiilor de proporționalitate si subsidiaritate, conform legislației privind protecția datelor cu caracter personal.
Dreptul de acces: Puteți solicita informații legate de datele personale pe care le deținem despre dumneavoastră, inclusiv informații legate de categoriile de date pe care le deținem sau pe care le controlăm, pentru ce sunt folosite acestea, sursa din care le-am colectat dacă le-am obținut indirect și cui sunt divulgate aceste date, dacă este cazul. Vă vom oferi o copie a datelor dumneavoastră personale la cerere. Dacă solicitați mai multe copii ale datelor dumneavoastră personale, vă putem percepe o taxă rezonabilă bazată pe costurile administrative.
Dreptul la rectificare: Puteți obține de la noi rectificarea datelor personale pe care le prelucrăm referitoare la dumneavoastră. Depunem eforturi rezonabile pentru a menține datele personale aflate în posesia noastră care sunt utilizate în mod continuu, corecte, complete, actualizate și relevante, pe baza celor mai recente informații de care dispunem. 
Dreptul la restricționare: Puteți obține din partea noastră restricționarea prelucrării datelor dumneavoastră personale, în cazul în care: 
· contestați corectitudinea datelor dumneavoastră personale, pentru perioada de care avem nevoie pentru a verifica corectitudinea, 
· prelucrarea este nelegală dacă solicitați restricționarea prelucrării în locul ștergerii datelor dumneavoastră personale,
· nu mai avem nevoie de datele dumneavoastră personale, dar dumneavoastră le solicitați pentru stabilirea, exercitarea sau apărarea pretențiilor legale, sau 
· aveți obiecții legate de prelucrare în timp ce noi verificăm dacă motivele noastre întemeiate prevalează.
Dreptul la ștergere: Aveți dreptul să ne solicitați să ștergem datele personale pe care le prelucrăm despre dumneavoastră. Trebuie să ne conformăm acestei cereri dacă prelucrăm datele dumneavoastră personale, si dacă:
· datele personale nu mai sunt necesare pentru îndeplinirea scopurilor pentru care au fost colectate;
· persoana vizata se opune prelucrării din motive legate de situația sa particulara;
· datele cu caracter personal au fost prelucrate ilegal;
· datele personale trebuie șterse pentru respectarea unei obligații legale care ne revine.
cu excepția cazului în care datele sunt necesare:
· pentru exercitarea dreptului la liberă exprimare și la informare;
· pentru a ne conforma unei obligații legale pe care o avem;
· în scopuri de arhivare în interes public, științific sau pentru studii istorice sau în scopuri statistice; sau
· pentru constatarea, exercitarea sau apărarea unui drept în instanță.
Dreptul de a vă opune: Puteți să vă opuneți în orice moment la prelucrarea datelor dumneavoastră personale din motive legate de situația dumneavoastră particulară, cu condiția ca prelucrarea să nu se bazeze pe consimțământul dumneavoastră ci pe interesele noastre legitime sau pe cele ale unui terț. În acest caz nu vom mai prelucra datele dumneavoastră personale, cu excepția cazului în care (i) putem dovedi motive legitime și imperioase care justifică prelucrarea și care prevalează asupra intereselor, drepturilor și libertăților dumneavoastră sau (ii) sau în cazul în care scopul este constatarea, exercitarea sau apărarea unui drept în instanță. Dacă obiectați la prelucrare, vă rugăm să specificați dacă doriți, de asemenea, ca datele dumneavoastră personale să fie șterse, în caz contrar noi doar le vom restricționa.
Pentru orice solicitări legate de exercitarea drepturilor dvs., va rugam sa ne contactați la adresa gdpr@masrei.com sau sa ne transmiteți o cerere scrisa la adresa Bucureşti Sectorul 2, Strada Barbu Vacarescu, Nr. 201, GLOBALWORTH TOWER, Etaj 8.
De asemenea, aveți dreptul sa depuneți o plângere la Autoritatea Naționala pentru Supravegherea Prelucrării Datelor cu Caracter Personal (“ANSPDCP”), accesând site-ul web www.dataprotection.ro.

	Vă rugăm să rețineți

	Perioada de timp: Vă vom răspunde la cerere în termen de o lună, perioadă care poate fi prelungită cu până la încă 2 luni, din cauza unor motive specifice legate de drepturile dumneavoastră sau de complexitatea cererii dumneavoastră. În orice caz, dacă această perioadă este prelungită, vă vom anunța în privința termenului de prelungire și a motivelor care au dus la această prelungire.
Restricționarea accesului: În anumite situații, s-ar putea să nu vă putem acorda accesul la toate sau o parte a datelor dumneavoastră personale din cauza unor restricții legale. Dacă vă refuzăm cererea de acces, vă vom comunica motivul acestui refuz.
Imposibilitatea identificării: În anumite cazuri, s-ar putea să nu vă putem identifica datele personale din cauza elementelor de identificare pe care ni le furnizați în cerere. În astfel de cazuri, dacă nu vă putem identifica drept persoană vizată, nu putem da curs cererii dumneavoastră în conformitate cu această secțiune, cu excepția cazului în care ne oferiți informații suplimentare care să ne permită să vă identificăm. Vă vom informa și vă vom da posibilitatea de a ne oferi astfel de detalii suplimentare.
Exercitarea drepturilor dumneavoastră: Pentru a vă exercita drepturile, vă rugăm să ne contactați în scris (inclusiv electronic) la detaliile de contact oferite mai jos.

	[bookmark: _Hlk34407582]Date de contact

	Vă rugăm să adresați întrebările dumneavoastră privind subiectul protecției datelor și orice cerere pentru exercitarea drepturilor dumneavoastră la următoarele informații de contact:
Email:	gdpr@masrei.com
Dacă aveţi o nemulţumire cu privire la modul în care prelucrăm datele dumneavoastră, am prefera să ne contactaţi pe noi direct pentru a vă putea soluţiona problema. Cu toate acestea, puteţi contacta Autoritatea Națională de Supraveghere a Prelucrării Datelor cu Caracter Personal prin website-ul lor (www.dataprotection.ro). 
Puteți găsi informații suplimentare privind procedura ANSPDCP de soluționare a plângerilor la: 
http://www.dataprotection.ro/?page=procedura_de_soluţionare_a_plangerilor.

	Modificarea notei de informare

	Organizatorul are dreptul de a modifica prezenta Anexa la Regulamentul Campaniei oricând pe durata desfășurării Campaniei, fără însă a afecta în mod negativ sau a restrânge suplimentar drepturile si libertățile persoanelor vizate. Orice astfel de modificare va fi adusă la cunoștința Participanților prin aceleași mijloace prin care au fost încunoștințate cu privire la Regulamentul Campaniei.

